Document ID: 31996R1799

ΚΑΝΟΝΙΣΜΟΣ (ΕΚ) αριθ. 1799/96 ΤΗΣ ΕΠΙΤΡΟΠΗΣ της 17ης Σεπτεμβρίου 1996 για την έκδοση πιστοποιητικών εξαγωγής χωρίς προκαθορισμό της επιστροφής στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, για την κοινή οργάνωση αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 26 παράγραφος 11,
Εκτιμώντας:
ότι ο κανονισμός (ΕΚ) αριθ. 1121/96 της Επιτροπής (3), καθόρισε τις ενδεικτικές ποσότητες που προβλέπονται για την έκδοση των πιστοποιητικών εξαγωγής χωρίς προκαθορισμό της επιστροφής εκτός από αυτές που ζητούνται στο πλαίσιο της επισιτιστικής βοήθειας 7
ότι ο κανονισμός (ΕΚ) αριθ. 1488/95 της Επιτροπής, της 28ης Ιουνίου 1995, για τις λεπτομέρειες εφαρμογής των επιστροφών κατά την εξαγωγή στον τομέα των οπωροκηπευτικών (4), όπως τροποποιήθηκε τελευταία από τον κανονισμό (ΕΚ) αριθ. 2702/95 (5), προβλέπει στο άρθρο 7, σε περίπτωση υπέρβασης των ενδεικτικών ποσοτήτων, μείωση των ποσοτήτων που αποτελούν αντικείμενο της υπέρβασης 7
ότι, λαμβανομένων υπόψη των πληροφοριών που διαθέτει η Επιτροπή μέχρι σήμερα, οι ενδεικτικές ποσότητες που προβλέπονται για την τρέχουσα περίοδο για τα επιτραπέζια σταφύλια και τα μήλα που έχουν ήδη ξεπεραστεί 7 ότι οι υπερβάσεις αυτές θα έχουν προφανώς ως συνέπεια μείωση της ενδεικτικής ποσότητας της επόμενης περιόδου 7 ότι η μείωση αυτή θα είναι επιζήμια για τις εξαγωγές που συνοδεύονται από αίτηση πιστοποιητικού χωρίς προκαθορισμό της επιστροφής κατά τη διάρκεια της επόμενης περιόδου 7
ότι, για να μη δημιουργηθεί αυτή η κατάσταση, πρέπει να απορριφθούν οι αιτήσεις πιστοποιητικών χωρίς προκαθορισμό της επιστροφής για τα επιτραπέζια σταφύλια και τα μήλα που εξάγονται μετά τις 19 Σεπτεμβρίου 1996 και αυτό μέχρι το τέλος της τρέχουσας περιόδου 7
ότι, για να μην συμπεριληφθούν στους υπολογισμούς που πραγματοποιεί η Επιτροπή σε εφαρμογή των διατάξεων των άρθρων 6 και 7 του κανονισμού (ΕΚ) αριθ. 1488/95, οι αιτήσεις αυτές δεν πρέπει να ανακοινώνονται στην Επιτροπή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα επιτραπέζια σταφύλια και τα μήλα, απορρίπτονται οι αιτήσεις πιστοποιητικών εξαγωγής χωρίς προκαθορισμό της επιστροφής, οι οποίες προβλέπονται στο άρθρο 5 του κανονισμού (ΕΚ) αριθ. 1488/95, και για τις οποίες η διασάφηση εξαγωγής των προϊόντων γίνεται δεκτή μετά τις 19 Σεπτεμβρίου 1996 και πριν από την 1η Οκτωβρίου 1996.
Κατά παρέκκλιση των διατάξεων του άρθρου 8 του κανονισμού (ΕΚ) αριθ. 1488/95, οι αιτήσεις αυτές δεν περιλαμβάνονται στις ανακοινώσεις προς την Επιτροπή.
Άρθρο 2
Ο παρών κανονισμός αρχίζει να ισχύει στις 18 Σεπτεμβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Σεπτεμβρίου 1996.

Labels: 3
17